Օմար Շարիֆ

Օմար Շարիֆ (, ծնվ.՝ Մայքլ Դեմիտրի Շալուբ, ), եգիպտացի դերասան։

Կենսագրություն 
Օմար Շարիֆը ծնվել է Եգիպտոսում Ալեքսանդրիա քաղաքում։ Ծնունդով քրիստոնյա էր, սակայն փոխել է անունը և կրոնը, դառնալով Իսլամի հետևորդ, որպեսզի ամուսնանա դերասանուհի Ֆաթեն Համամայի հետ։ Նրա հայրը՝ Ջոզեֆ Շալհուբը լիբիացի գաղթական էր, իսկ մայրը՝ Կլարա Շալհուբը, լիբանա-պաղեստինյան ծագումով եգիպտուհի էր։ Ավարտել է Ալեքսանդրիայի Վիկտորիայի քոլեջը, իսկ հետո Կահիրեի համալսարանը ստանալով մաթեմատիկոս ֆիզիկոսի որակավորում։

Կինոգործունեություն 
Դերասանական գործունեությունը սկսել է 1983 թվականից՝ խաղալով եգիպտական ֆիլմերում։ Նրա առաջին անգլալեզու ֆիլմը ռեժիսոր Դևիդ Լինի նկարահանած մասշտաբային «Լոուրենս Արաբացի» ֆիլմն էր (դերերում Պիտեր Օ'Թուլ, Ալեք Գինես), որտեղ նա, խաղալով շերիֆ Ալիի դերը, ներկայացվեց «Օսկարի» երկրորդ պլանի լավագույն դերասան անվանակարգում և այդ ֆիլմով հայտնի դարձավ կինոաշխարհում։ Դրանից հետո խաղացել է Հոլիվուդյան շատ ֆիլմերում, նրա մյուս ամենահայտնի դերերն են՝
 Ջոն Կոլորադո - «Մակենայի ոսկին», ռեժիսոր՝ Ջեյ Լի Թոմպսոն, դերերում՝ Գրեգորի Պեք, Էլի Ուոլլակ, Լի Ջեյ Կոբբ.
 Յուրի Ժիվագո - «Դոկտոր Ժիվագո», ռեժիսոր՝ Դևիդ Լին, դերերում՝ Ռոդ Սթայգեր, Ջերալդին Չապլին, Ալեք Գինես, Ռալֆ Ռիչարդսոն, Կլաուս Կինսկի.
 Նիկի Առնշտայն - «Զվարճալի աղջիկը», ռեժիսոր՝ Ուիլյամ Ուայլեր, դերերում՝ Բարբաբարա Սթրեյզենդ 
 Սոհամ - «Հռոմեական կայսրության անկումը», ռեժիսոր՝ Էնթոնի Մեն, դերերում՝ Սոֆի Լորեն, Քրիստոֆեր Պլամմեր, Ալեք Գինես, Ջեյմս Մեյսոն։

Նկարահանվել է հայազգի կինոռեժիսոր Անրի Վերնոյի «Մայրիկ» ֆիլմում, որից հետո Թուրքիան արգելել է նրա մուտքը իրենց երկիր։

Ստացել 3 Ոսկե Գլոբուս կինոմրցանակ։

Ծանոթագրություններ 

Կինոդերասաններ
Իսլամ ընդունած քրիստոնյաներ
Եգիպտացի դերասաններ
«Սեզար» մրցանակի դափնեկիրներ
Հեռուստատեսային դերասաններ
Կահիրեի համալսարանի շրջանավարտներ
«Ոսկե գլոբուս» մրցանակի դափնեկիրներ
Ոչ գեղարվեստական գրողներ